Brooklyn Selfsorg-eenhede - LekkeSlaap.co.za
Indien jy Brooklyn besoek en jy benodig akkommodasie, is jy op die regte plek. LekkeSlaap het wonderlike opsies vir selfsorg-eenhede in Brooklyn.
Ons bied 'n wye verskeidenheid van Brooklyn selfsorg-eenhede om van te kies en te keur! Ons waarborg net die laagste pryse, so onthou om jou oë oop te hou vir ons spesiale aanbiedings!
Jy sien net 3 uit die moontlike 25 blyplekke!
Selfsorg-eenhede binne 10 km vanaf Brooklyn
Welkom by die Brooklyn selfsorg-eenhede blad - loer bietjie na ons groot versameling van selfsorg-eenhede hieronder, of gaan besoek ons hoof Brooklyn akkommodasie blad indien jy na alle tipe of soorte Brooklyn akkommodasie soek. Wanneer jy die perfekte selfsorg akkommodasie gevind het kan jy maklik betaal deur LekkeSlaap se veilige betalingsportaal. Transitorowers skiet wag vir leë geldhouer dood | Netwerk24
Transitorowers skiet wag vir leë geldhouer dood
Deur Cara-Lee Dorfling 03 Oktober 2019 19:08
’n Transito-veiligheidswag van Port Elizabeth is Donderdagmiddag deur rowers doodgeskiet voordat hulle met ’n leë geldhouer weggekom het.
Die rowers het omstreeks 13:00 op twee G4S-veiligheidswagte toegesak wat ’n bank by ’n winkelsentrum in Motherwell se NU-1 Uitbreiding verlaat het.
Volgens ’n ingeligte bron het vyf gewapende rowers hul vuurwapens op die twee wagte gerig en hulle beveel om op die grond te lê.
Een van die rowers het hierna glo oor die veiligheidswagte gaan staan, een van hulle in die kop geskiet en sy vuurwapen gesteel.
Die tweede wag is in die linkerarm geskiet.
Al vyf die rowers het op die voertuig losgebrand terwyl hulle met die leë geldhouer in hul besit weggehardloop het.
’n Derde veiligheidswag, wat in die G4S-voertuig was, het sekondes later die voertuig in trurat gesit en die rowers glo probeer raakry.
Die voertuig is verskeie kere raakgeskiet en een van die bande stukkend geskiet.
Luidens gerugte het die groep rowers blykbaar opeenvolgens ’n Isuzu-bakkie, ’n Toyota Quantum-bussie, ’n Datsun GO- en ’n Mazda-motor gekaap waarmee hulle telkens ’n kort entjie weggejaag het.
Kapt. Johan Rheeder, polisiewoordvoerder, sê twee voertuie, die Toyota Quantum en die Datsun GO, is in die omgewing teruggekry. Hy kon egter nie bevestig dat dit wel gekaap was nie. Dit sal deel van die polisie-ondersoek uitmaak, sê hy.
Hoewel die polisie nog nie die naam van die oorledene bekend gemaak het nie, het Netwerk24 Donderdagaand betroubaar verneem die oorledene is geïdentifiseer as Clinton Wolmarans, seun van oud-lt.kol. Nico Wolmarans van die polisie in Port Elizabeth.
Sake van moord, poging tot moord en gewapende roof word ondersoek.
Teen Donderdagaand vroeg was niemand nog in hegtenis geneem nie, het Rheeder gesê.
Meer oor: G4s | Motherwell | Port Elizabeth | Doodgeskiet | Transitorowers
KYK: Beskadigde heli ná rooftog op vragmotor na lughawe
12 ‘transitorowers’ in Jhb vasgetrek
‘Arsenaal’ gevind op toneel waar geldwa oopgeskiet is